נושא ההובלה הוא עניין טעון במדינת ישראל. כמעט כל כתבה שמתפרסמת, הופכת לגן עדן לטוקבקים שמכלים את זעמם על מובילים שעקצו אותם.
אין ספק שקיימת בעיה מתמשכת בענף ההובלה בישראל. היעדר פיקוח וטעויות של צרכנים בבחירת מובילים מומלצים, עשויים להביא לשלל תרחישים לא נעימים – החל מהיעלמות ביום ההובלה ועד להעלאת מחיר לא פרופורציונלית ונזק לרכוש.
חשוב לציין שעל בסיס ניסיוננו העשיר עם חברות הובלה ומובילים רבים, אנו יכולים לומר בוודאות גמורה שמרבית חברות ההובלה בישראל מורכבות מאנשים טובים שמעוניינים להתפרנס בכבוד ושישמחו להעניק לכם שירות מקצועי והוגן.
הבעיה היתה ונותרה עם אותו קומץ שמשחיר את פני הענף אך הבשורות הטובות הן שבאמצעות מספר צעדים פשוטים למדי, כל אחד יכול להבחין בין צדיק לבין חאפר.
בחרנו לרכז את כל התרגילים הנפוצים של אלה שמהם בדיוק צריך להיזהר.
הובלות עם מנוף הרמה הולכות ותופסות נתח נכבד מכלל העברת הדירות בישראל. במציאות שבה לא ניתן להעביר כל דבר בתוך המעלית ובטח שלא במדרגות, מנוף הרמה מהווה את פתרון מהיר, בטוח וגם כזה שעשוי לייקר את ההובלה.
עקיצה מוכרת קשורה דווקא לשימוש במנופים. כידוע לכולם, מנופים נשכרים לפי שעת עבודה כשהרצון שלכם צריך להיות זמן שימוש מינימלי בעוד שמי שרוצה לעקוץ אתכם, ינסה למשוך עם המנוף כמה שיותר.
מה עושים ואיך נמנעים מתשלום מופרז על משהו שאינכם צריכים? סוגרים על מחיר גלובלי ולא לפי שעה או דורשים מהמובילים להיעזר במנוף רק לפריטים שאין דרך אחרת להעביר.
אתם צריכים להעביר בסך הכל כמה פריטים או מקסימום להוביל דירה קטנה ופתאום מגיעים אליכם 6 מובילים.
אתם יכולים לחשוב שמדובר בשירות VIP ושהתמזל מזלכם ואתם עומדים לקבל שירות מהיר ומקצועי.
בפועל אתם עשויים להיות יעד לעקיצה. איך זה יכול להיות? הסוד נמצא בטיפ למובילים שסבורים שאתם תרגישו לא נעים ותיאלצו לשלם לכל אחד מהמובילים סכום נוסף שיתווסף לסכום של ההובלה כך שבסופו של דבר מדובר במחיר מופקע לכל הדעות.
מספר המובילים שמגיעים אליכם הוא נושא שחייב להיקבע לפני סגירת המחיר. אנו ממליצים להיעזר בחוזה הובלות שפרסמנו באתר ושיכול לסייע לכם לעגן את הזכויות שלכם בכתב.
קבעתם עם מובילים נחמדים ובדיוק ביום המעבר אין עם מי לדבר, מסננים אתכם או ממציאים תירוצים שונים שמונעים מהם להגיע אליכם?
יכול מאוד להיות שהמובילים מצאו עבודה משתלמת יותר ואתם נתקעת בלי מוביל.
מדובר בסיטואציה מאוד לא נעימה שיכולה להימנע באופן פשוט מאוד על ידי שימוש בחוזה הובלה עליו הסברנו קודם לכן ושניתן להוריד באתר באופן חופשי.
חשוב לציין שבכל אופן לעולם לא יהיה תחליף מושלם לחברת הובלה מקצועית והוגנת. איך תבחרו אחת כזאת? בדיוק לשם כך פרסמנו את המדריך לבחירת חברת הובלה שיעזור לכם לסנן את הטובים ולהישמר מהלא מומלצים.
העלאות מחירים חסרות פרופורציה הם עוד תופעה נפוצה. אתם קובעים עם חברת ההובלה וסוגרים על מחיר מסוים ופתאום אתם נדרשים להוסיף כסף מסיבות שונות ומשונות כשהבסיס המשותף לכולן הוא שהן לא צודקות.
ניתן להימנע מסיטואציות כאלה בקלות. ראשית, זכרו שאסור לסכם דברים בטלפון וכל הצעת מחיר חייבת להיעשות בביתכם.
מקורן של העלאות מחיר רבות הוא באי הבנות אם כי באחריות המובילים לבוא אליכם ולראות בדיוק מה צריך להוביל ועל סמך הנתונים הללו לספק הצעת מחיר.
אמצעי נוסף למניעת התופעה הוא להיעזר באותו חוזה מוכר ולרשום בו בדיוק מה צריך להעביר ומה התעריף להובלת כל רהיט או קרטון נוסף שלא נזכרים בו. מומלץ להיעזר במחירון הובלה שמתייחס למחירים מקובלים עבור שירותי הובלה שונים.
גנבות הן עוד מכה ידועה אך בניגוד לשאר העקיצות, במקרה הזה לא תמיד יש קשר אל חברת ההובלה מאחר שבדרך כלל מדובר על החלטה נקודתית של עובד ממורמר או …גנב.
ארזו את כל החפצים (במיוחד החשובים) באופן הרמטי עם קרטונים חזקים שאינם נפתחים בקלות. את החפצים היקרים במיוחד העבירו בעצמכם.
אל תתפשרו והזמינו חברת הובלה עם ביטוח הובלות ואל תסתפקו בביטוח רכב סתמי. חברה עם ביטוח לא רק שתגדיל את הסיכוי שלכם לקבל פיצוי אלא גם תוכיח שאתם עובדים עם חברה רצינית ומסודרת.
לוו את תהליך האריזה, ההובלה והפריקה באופן אישי. מי שרוצה לגנוב דבר מה ירתע כשיראה שאתם כל הזמן בסביבה.
נזקים שנגרמים במהלך ההובלה יכולים להיות כתוצאה מחוסר זהירות ורשלנות של המובילים ויכול להיגרם גם מרשלנות שלכם כתוצאה מאריזה לא טובה.
איך מונעים? אורזים את הדירה באופן נכון ונעזרים בטיפים שנסקרו בסעיף הקודם – חברה עם ביטוח וליווי תהליך האריזה, ההובלה והפריקה.
דבר נוסף שחשוב לוודא הוא שהמובילים אכן אורזים רהיטים וחפצים גדולים ושהשירות כלול במחיר.
אין חניה? אנחנו זזים!
הסעיף הבא יכול להראות לכם תמוה אך מדובר בתופעה שכבר גרמה לביטול של הרבה מאוד עסקאות והשאירה את הלקוחות חסרי אונים.
חניה בערים הצפופות יכולה להיות מצרך מבוקש ובהיעדר חניה למשאית בקרבת הדירה, יש קושי לבצע את ההובלה.
איך נמנעים ממצבים לא נעימים ומבטיחים שיש למוביל חניה? קובעים מראש על מי האחריות לשריון החניה ומציינים זאת בחוזה באופן ברור כך שלא תהינה הפתעות.
מעבר לכך תמיד מומלץ להזמין מוביל מקומי שמכיר את העיר ויודע להתמודד עם האתגרים שהיא מציבה בכל הקשור לחניה. באתר ASK5 תוכלו למצוא חברות הובלה בערים רבות כך שהשוואת המחירים הופכת ליעילה מתמיד.
המובילים דורשים פתאום תוספת כספית בגלל שהחניה רחוקה מכניסת הבניין? יכול מאוד להיות שהם צודקים ויכול להיות שהם עוקצים.
המחיר של ההובלה נקבע גם על פי מספר מרכיבים כשאחד מהם הוא המרחק שבין החניה לכניסת הבניין ולכן חשוב לבדוק את הדברים הללו כבר בשלב הצעת המחיר. כמובן שגם את העניין הזה חשוב לציין בחוזה ההובלה.
מקובל לחשוב שכל הרוע והתרמיות מגיעים רק מכיוונם של מובילים מסוימים. אל תטעו – אנחנו סולדים מחאפרים בדיוק כמוכם אך חשוב להבין שישנם לא מעט צרכנים שמנסים להטעות את המובילים רק כדי לחסוך במחיר ההובלה.
לא אחת, בחסות הניסיון להוזיל את המחיר, הצרכן "שוכח" פרטים מסוימים שמשפיעים על התמחור ושיכולים ליצור קונפליקטים בהמשך.
אנו מאמינים שיחס הוגן צריך להיות דו כיווני וחשוב מכך, כשמדובר בהובלה, כבוד הדדי ויושרה יבטיחו לכם מעבר הרבה יותר קל, נטול מתח ואף שופע בעזרה שלא חשבתם שתוכלו לקבל מהמובילים.
כפי שהדגשנו במדריכים רבים, חשוב להיערך למעבר דירה באופן מקצועי מבעוד מועד – פעולה שתמנע טעויות שנובעות מלחץ מיותר. תוכלו לצפות במשימות שצריך לבצע במעבר דירה בכתבה שפרסמנו באתר. אנו ממליצים לקרוא אותה בעיון.